Diari Oficial de la Generalitat Valenciana


Sumari del DOGV 3802, del 27-07-2000 (2000/6007)

Informació pública de la convocatòria per a la provisió d'una plaça d'auxiliar administratiu.
---------------------------------------------------------------------------------------------

### Dades del document

Número de DOGV
:   3802

Data del DOGV
:   27-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6007


Data del document
:   13-06-2000

Organisme emissor
:   Ajuntament d'Ayódar

Tipus de document
:   Convocatòria

Descriptors 

:   * Ayódar
    * administració local
    * concurs administratiu
    * professió administrativa

Informació pública de la convocatòria per a la provisió d'una plaça d'auxiliar administratiu. [2000/S6007]
  
«Resolució número 26 de l'Ajuntament d'Ayódar de convocatòria per a la provisió en propietat, d'una plaça d'auxiliar administratiu d'administració general, mitjançant concurs oposició, vacant en la plantilla de funcionaris d'aquest ajuntament, de conformitat amb l'oferta d'ocupació pública per a 2000.
  
Número de places: una d'auxiliar administratiu d'administració general, de conformitat amb l'oferta d'ocupació pública d'aquesta corporació per al 2000, publicada en el Boletín Oficial del Estado número 111, de data 9 de maig de 2000.
  
Forma de selecció. Concurso oposició.
  
Bases: regiran les aprovades per Resolució de l'Alcaldia de data 22 de maig de 2000 i publicades en el Butlletí Oficial de la Província de Castelló número 70 de data 8 de juny de 2000.
  
Drets d'examen: 2.500 pessetes a ingressar en la Tresoreria Municipal, mitjançant transferència bancària al compte corrent número 4142.2900.19.8832824800 que aquest ajuntament té obert en el Banco Popular d'Onda (Castelló), gir postal o telegràfic, on s'indicarà clarament la plaça a la qual aspira.
  
Ordre d'actuació: l'ordre d'actuació dels opositors s'iniciarà pel primer cognom dels quals comence per la lletra C, segons el que estableix la Resolució de 28 de febrer de 2000 de la Conselleria de Justícia i Administracions Públiques (DOGV núm. 3.706 de 10.03.2000) i continuarà per ordre alfabètic.
  
Participants: els qui desitgen participar en les corresponents proves selectives hauran de sol·licitar-ho mitjançant instància, dirigida a l'alcalde en la secretaria d'aquest ajuntament (Registre General) i hauran d'adjuntar resguard justificatiu d'haver pagat els drets d'examen. Si el pagament es va efectuar mitjançant gir postal o telegràfic es consignarà el número del gir.
  
Per a ser admesos i prendre part en les proves selectives, a més de les circumstàncies personals, els sol·licitants hauran de manifestar en les instàncies que reuneixen tots i cadascun dels requisits exigits, referits sempre a la data d'expiració del termini per a la presentació d'instàncies i hauran d'adjuntar les fotocòpies dels mèrits al·legats.
  
Termini: el termini de presentació de sol·licituds serà de 20 dies naturals comptadors a partir de l'endemà de la publicació d'aquest anunci en el Boletín Oficial del Estado.
  
Els successius anuncis es publicaran en el Butlletí Oficial de la Província de Castelló, i en el tauler d'anuncis d'aquest ajuntament, d'acord amb la legislació vigent.
  
Els terminis per a reclamar legalment tindran efectes a partir de la data de publicació d'aquest anunci en el Boletín Oficial de Estado.
  
Els/Les aspirants que superen tant la fase d'oposició com la de concurs, es constituiran en borsa de treball per ordre total de puntuació».